NACRT PRIJEDLOGA ODLUKE O RADNOM VREMENU U UGOSTITELJSKOJ DJELATNOSTI NA PODRUČJU GRADA VRGORCA
 (provedba savjetovanja sa zainteresiranom javnošću)

Na temelju članaka 9., 14, 41. i 58. Zakona o ugostiteljskoj djelatnosti (“Narodne novine” broj 85/15, 121/16, 99/18, 25/19, 98/19, 32/20, 42/20, 126/21), članka 48. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 34. Statuta Grada Vrgorca („Vjesnik“ službeno glasilo Grada Vrgorca broj 6/09, 2/13, 5/14 , 6/18 i 5/21) Gradsko vijeće Grada Vrgorca na \_\_\_\_. sjednici održanoj dana \_\_\_\_. \_\_\_\_\_\_\_\_ 2024. godine, donosi

**O D L U K A
o radnom vremenu u ugostiteljskoj djelatnosti
na području Grada Vrgorca**

# I. OPĆE ODREDBE

**Članak 1.**

Ovom se Odlukom uređuje radno vrijeme ugostiteljskih objekata, radno vrijeme prostora za usluživanje na otvorenom ugostiteljskih objekata, radno vrijeme objekata na obiteljskom poljoprivrednom gospodarstvu unutar kojeg se mogu pružati ugostiteljske usluge, radno vrijeme u kojem ugostitelj može pružati ugostiteljske usluge izvan ugostiteljskog objekta, radno vrijeme radi organiziranja prigodnih proslava te za vrijeme održavanja manifestacija, športskih događaja, glazbenih festivala i slično, na području Grada Vrgorca.

# II. RADNO VRIJEME

**Članak 2.**

1. Ugostiteljski objekti iz skupine "Hoteli“, "Kampovi“ i "Ostali ugostiteljski objekti za smještaj" obvezno rade od 0:00 do 24:00 sata svaki dan.
2. Ostali ugostiteljski objekti, ovisno o vrsti, mogu raditi u sljedećem radnom vremenu:
	1. ugostiteljski objekti iz skupine "Restorani“ (restoran, gostionica, zdravljak, zalogajnica, pečenjarnica, pizzeria, bistro, slastičarnica i sl.) i "Barovi“ (kavana, caffe bar, pivnica buffet, krčma, konoba, kušaonica, klet i sl.), u vremenu od 6:00 do 02:00 sata;
	2. ugostiteljski objekti iz skupine "Barovi“ (noćni klub, noćni bar, disco club i sl.), koji ispunjavaju uvjete za rad noću sukladno posebnim propisima, u vremenu od 21:00 do 6:00 sati, samo u zatvorenim prostorima;
	3. ugostiteljski objekti iz skupine »Restorani«, objekti brze prehrane „fast food“, u vremenu od 0:00 do 24:00 sata;
	4. ugostiteljski objekti iz skupine „Restorani“ i „Barovi“ koji se nalaze izvan naseljenih područja naselja od 0:00 do 24:00 sata;
	5. ugostiteljski objekti iz skupine "Objekti jednostavnih usluga“ (objekt jednostavnih usluga u kiosku, objekt jednostavnih brzih usluga, objekt jednostavnih usluga u nepokretnom vozilu (ili priključnom vozilu), objekt jednostavnih usluga u šatoru, objekt jednostavnih usluga na kolicima (ili sličnim napravama), objekt jednostavnih usluga na klupi, u vremenu od 7:00 do 2:00 sata;
	6. ugostiteljski objekti iz skupine "Catering objekti“ u vremenu od 6:00 do 02:00 sata.

**Članak 3.**

1. U odnosu na članak 2. točku 2. podtočku 1., ugostiteljskim objektima iz skupine "Restorani“ (restoran, gostionica, zdravljak, zalogajnica, pečenjarnica, pizzeria, bistro, slastičarnica i sl.) i "Barovi“ (kavana, caffe bar, pivnica buffet, krčma, konoba, kušaonica, klet i sl.) a koji se nalaze u stambenim zgradama, određuje se radno vrijeme od 06:00 do 23:00 sata.
2. Iznimno, u odnosu na prethodni stavak, navedenim ugostiteljskim objektima može se odobriti radno vrijeme do najduže 02:00 sata ukoliko vlasnici istih - ishode suglasnost većine vlasnika stanova zgrade, odnosno suglasnost većine vlasnika stanova ulaza stambene zgrade u kojem se ugostiteljski objekt nalazi.
3. Suglasnost iz točke 2. ovog članka se ishođuje na posebnom obrascu koji izdaje gradska uprava Grada Vrgorca. Suglasnost se daje na pune sate i na radno vrijeme ugostiteljskog objekta ili do 24:00 sata ili do 01:00 sat ili do 02:00 sata.
4. Kada vlasnik ugostiteljskog objekta ishodi predmetnu suglasnost, vlasnici stanova zgrade odnosno vlasnici stanova ulaza stambene zgrade u kojem se ugostiteljski objekt nalazi - ne mogu istu suglasnost opozvati najmanje godinu dana od dana davanja suglasnosti.

Uzimajući u obzir prethodni stavak, suglasnost vrijedi do opoziva iste od strane većine vlasnika stanova zgrade, odnosno većine vlasnika stanova ulaza stambene zgrade u kojem se ugostiteljski objekt nalazi. Opoziv suglasnosti se također ishođuje na propisanom obrascu gradske uprave Grada Vrgorca.

**Članak 4.**

Ugostiteljski objekti svih vrsta koji posluju na autobusnom kolodvoru ili u sklopu postaja za opskrbu gorivom, mogu raditi u radnom vremenu objekta u kojem se nalaze.

**Članak 5.**

1. Objekti na obiteljskom poljoprivrednom gospodarstvu unutar kojeg se pružaju usluge smještaja (uz ili bez pružanja drugih ugostiteljskih usluga sukladno posebnom propisu), mogu raditi svaki dan u vremenu od 0:00 do 24:00 sata.
2. Objekti na obiteljskom poljoprivrednom gospodarstvu unutar kojeg se pružaju isključivo usluge pripremanja i usluživanja jela, pića i napitaka iz pretežito vlastite proizvodnje i/ili usluge usluživanja (kušanja) mošta, vina, voćnih vina, drugih proizvoda od vina i voćnih vina, jakih alkoholnih i alkoholnih pića te domaćih narezaka iz vlastite proizvodnje, mogu raditi svaki dan u vremenu od 6:00 do 02:00 sata.

**Članak 6.**

Prostor za usluživanje na otvorenom uz ugostiteljski objekt može raditi u vremenu u kojem radi ugostiteljski objekt.

**Članak 7.**

1. Gradonačelnik može po službenoj dužnosti, za pojedine ugostiteljske objekte rješenjem odrediti najduže za dva sata raniji završetak radnog vremena od radnog vremena propisanog odredbama članka 2. točka 2. podtočka 1., 3., 5., 6. ove Odluke, ako se na temelju postupanja javnopravnog tijela, inspekcijskog tijela, Ministarstva unutarnjih poslova ili komunalnog redarstva utvrdi da u određenom ugostiteljskom objektu dolazi do prekoračenja dozvoljenog radnog vremena, prekoračenja dopuštenih granica buke, remećenja javnog reda i mira ili se krše odredbe Zakonskog ili podzakonskog propisa.
2. Skraćenje radnog vremena iz stavka 1. ovog članka može se odrediti kalendarski ili do ispunjenja uvjeta. Ukoliko se donosi odluka o skraćenju radnog vremena s kalendarskim trajanjem, prvi puta se mjera donosi s trajanjem od mjesec dana, drugi puta s trajanjem od 3 mjeseca te treći i svaki naredni put s trajanjem od 6 mjeseci. Protekom vremenskog perioda od 2 godine bez izricanja mjere, smatrati će se kako za određeni ugostiteljski objekt nije izricana ranija mjera te će se pri izricanju nove mjere smatrati kao da se ista izriče prvi puta.
3. Gradonačelnik može po službenoj dužnosti za ugostiteljske objekte iz članka 2., 3. i 4. ove Odluke donijeti odluku o ukidanju izdanog odobrenja za privremeno korištenje javne površine za ugostiteljske sadržaje ako se na temelju postupanja javnopravnog tijela, inspekcijskog tijela, Ministarstva unutarnjih poslova ili komunalnog redarstva utvrdi da u određenom ugostiteljskom objektu dolazi do prekoračenja dozvoljenog radnog vremena, prekoračenja dopuštenih granica buke, remećenja javnog reda i mira ili se krše odredbe Zakonskog ili podzakonskog propisa.
4. Ukidanje izdanog odobrenja za privremeno korištenje javne površine za ugostiteljske sadržaje iz stavka 3. ovog članka može se odrediti kalendarski ili do ispunjenja uvjeta. Ukoliko se donosi odluka o ukidanju izdanog odobrenja za privremeno korištenje javne površine za ugostiteljske sadržaje s kalendarskim trajanjem, prvi puta se mjera donosi s trajanjem od mjesec dana, drugi puta s trajanjem od 3 mjeseca te treći i svaki naredni put s trajanjem od 6 mjeseci. Protekom vremenskog perioda od 2 godine bez izricanja mjere, smatrati će se kako za određeni ugostiteljski objekt nije izricana ranija mjera te će se pri izricanju nove mjere smatrati kao da se ista izriče prvi puta.

**Članak 8.**

(1) Gradonačelnik može, na temelju zahtjeva ugostitelja, za pojedini ugostiteljski objekt, rješenjem odrediti drugačije radno vrijeme od radnog vremena propisanog odredbama ove Odluke, a radi organiziranja prigodnih proslava (dočeka nove Godine, maturalnih zabava i sličnih događanja), pod uvjetom da za ugostitelja nije doneseno rješenje iz članka 6. ove odluke, odnosno da nije pokrenut postupak za skraćenje radnog vremena.

(2) Zahtjev ugostitelja iz stavka 1. ovog članaka podnosi se najkasnije u roku od 7 dana prije dana održavanja događanja iz stavka 1. ovoga članka.

**Članak 9.**

1. Gradonačelnik može, na temelju iskaza interesa organizatora, za vrijeme održavanja manifestacija, sajmova, sportskih događanja, koncerata i sličnih događanja, od značaja za Grad Vrgorac, odrediti drugačije radno vrijeme od vremena propisanog odredbama ove Odluke, a može odrediti i posebne uvjete pod kojima se može koristiti drugačije radno vrijeme.
2. Iskaz interesa organizatora iz stavka 1. ovog članka podnosi se najkasnije u roku

 od 7 dana prije dana održavanja događanja iz stavka 1. ovog članka.

1. Gradonačelnik o pravu iz stavka 1. ovog članka donosi odluku.

**Članak 10.**

(1) Ugostitelj može za vrijeme trajanja manifestacija, sajmova, prigodnih priredbi i slično izvan svoga ugostiteljskog objekta pružati ugostiteljske usluge.

(2) Ugostiteljske usluge odnose se na pripremanje i usluživanje jela, pića i napitaka.

# III. PRIJELAZNE I ZAVRŠNE ODREDBE

**Članak 11.**

Danom stupanja na snagu ove Odluke prestaje važiti Odluka o radnom vremenu ugostiteljskih objekata na području Grada Vrgorca („Vjesnik“ službeno glasilo Grada Vrgorca broj 4/07, 7/11, 1/13, 5/14 i 32/20).

**Članak 12.**

Ova Odluka stupa na snagu osmog dana od dana objave u „Vjesniku“ - službenom glasilu Grada Vrgorca.

KLASA:  **PREDSJEDNIK**
URBROJ: **GRADSKOG VIJEĆA**

Vrgorac, \_\_\_\_\_\_\_\_\_\_\_\_\_\_\_\_\_\_ 2024. god. **Ljubomir Erceg**